**Kort nyt fra Samarbejdsudvalget**

**mellem Moesgaard Museum (MoMu) og Institut for Kultur og Samfund (IKS)**

Seneste møde: 29. november 2021

**FORSKNING OG SAMARBEJDE**

* Den nye samarbejdsaftale mellem MoMu og IKS er på trapperne og forventes udsendt inden jul.
* Udvalget drøftede muligheder for at arbejde med nogle fælles temaer, der kunne være med til at binde forskningsmiljøerne endnu mere sammen, gerne med relevans for nutidige problemstillinger og interaktioner. Ideen er allerede tidligere fremsat af samarbejdsgruppen (arkæologi), men mødte bred opbakning i udvalget, som vil se nærmere på ideen de kommende møder. Har man ideer til sådanne tværgående forskningstemaer, er man meget velkommen til at melde ind til undertegnede (lovschal@cas.au.dk) eller egen afdelingsleder.
* Udvalget drøftede de studerendes muligheder for mere relevant erfaring med arbejdsmarkedet i både undervisnings- og praktikforløb.

**LOKALER**

* Der pågår fortsat en række forbedringer at de studerendes fællesarealer frem imod at skabe en række bedre indemiljøer og et mere sammenhængende kantinelokale, herunder ændret belysning, ommøblering og indkøb af planter.
* Der er blevet gennemført en række forsøg med affaldssortering, som har givet rigtig gode resultater, og som forventes at blive rullet ud over hele Moesgaard i 2022. Jacob Østergaard indsamler ideer til grønne initiativer, så der kan igangsættes et større, samlet projekt på det. Der etableres fire nye el-ladestandere med otte udtag i det nye år.
* De to afdelingsledere (arkæologi, AU & Momu) arbejder frem imod en oversigt, der skal synliggøre kontorfordelingen og de tværinstitutionelle miljøer i de forskellige bygninger.

**ANDET**

·         Onsdag den 29. september kl. 14-16.00 afholdte vi fællesseminaret ’Back from the field’ i Foredragssalen med en række oplæg om sommerens udgravninger og feltarbejde, herunder uddannelsesudgravningerne. Der var stor både interesse i oplæggene og opbakning til arrangementet, og vi håber at gentage successen til næste efterår.

* I kølvandet på den kommende samarbejdsaftale bliver Fotolab desværre lukket ned. Grafik, udstillingslaboratoriet, arkæologisk IT samt Konservering og Naturvidenskab vil fortsat indgå som fælles områder.
* Det er fortsat muligt løbende at søge de tværinstitutionelle seed-midler, hvis man ønsker at udvikle projekter med et tydeligt tværinstitutionelt samarbejde og sigte (henv. til undertegnede: lovschal@cas.au.dk).

Næste møde: 8. februar 2022

Samarbejdsudvalget består af: Mads Kähler Holst (formand), Bjarke Paarup (næstformand), Peter Hambro Mikkelsen, Lars Krants, Mette Løvschal, Klaus Markmann Jensen, Susanne Højlund Pedersen, Marcello Mannino, Jesper Sølund Hansen, Pauline Asingh & Jacob Østergaard.